William Kristoffersen ble i 2008 tildelt Paul Harris Fellows utmerkelse av Rotary for sin innsats innen norsk dansebandmusikk. I 2009 fikk han Kongens fortjenstmedalje for sitt arbeid som musiker og komponist. I 2011 mottok han Kardemommestipendet, en pris gitt av Thorbjørn Egners arvinger. Den deles ut en gang i året til komponister eller tekstforfattere som har markert seg spesielt med egne verk i norsk musikkliv. I 2023 mottok han Alf Prøysens Ærespris. Prisen ble overrakt av kulturminister Lubna Jaffery i Kulturkirken Jakob 23. november, Alf Prøysens dødsdag.